सुबल सिंह

सुबल सिंह (10 जून 1728—8 जनवरी 1770) भारतीय क्रांतिकारी और चुआड़ विद्रोह के प्रमुख विद्रोही थे। उन्होंने 1769 में बंगाल प्रेसीडेंसी में ईस्ट इंडिया कंपनी के खिलाफ विद्रोह किया था। सुबल सिंह चुआड़ विद्रोह के प्रथम शहीद कहे जाते हैं। 

 विद्रोह 
सुबल सिंह जंगल महल के कुईलापाल परगना के जागीरदार थे। 1765 में ईस्ट इंडिया कंपनी ने पहली बार बंगाल के जंगल महल जिले में राजस्व एकत्र करना शुरू किया और पूराने जमीनदारों को हटाकर नए जमीनदारों को नियुक्त किया। इसके विरोध में ब्रिटिश कंपनी के खिलाफ सर्वप्रथम विद्रोह हुआ, जिसे चुआड़ विद्रोह या भूमिज विद्रोह कहते हैं। हटाए गए जमीनदारों में धालभूम, बड़ाभूम, मानभूम, मिदनापुर, झाड़ग्राम, रायपुर, आमेयपुर, पंचेत आदि जमीनदार प्रमुख थे।

1768 में धालभूम में जब ब्रिटिश सेना राजा जगन्नाथ धल को बंदी बनाने पहुंची, तब दामपाड़ा के सरदार जगन्नाथ पातर के नेतृत्व में पहला विद्रोह हुआ, जिसमें चाकुलिया और कोकपाड़ा के भूमिज जमीनदार, पाइक और किसानों विद्रोह किया। 1769 में एक बार फिर 5000 भूमिज (चुआड़) लोगों ने सुबल सिंह, जगन्नाथ पातर और श्याम गुंजम सिंह के नेतृत्व में बडा़भूम और धालभूम में जोरदार विद्रोह किया। इसके पश्चात ब्रिटिश सरकार विद्रोह के दमन हेतु कैप्टन गुडयार को भेजा गया। जनवरी 1770 में लेफ्टिनेंट नन को  सुबल सिंह को पकड़कर तुरंत फांसी देने का आदेश दिया। बाद में यह विद्रोह अन्य भूमिज जमींदारों, सरदारों के नेतृत्व में 1833 तक चला।

8 जनवरी 1770 को सुबल सिंह को बंदी बनाकर फांसी दी गई। सुबल सिंह भारतीय स्वतंत्रता आन्दोलन के प्रथम विद्रोह 'चुआड़ विद्रोह' के प्रथम शहीद थे।

 इन्हें भी देखें 

 जगन्नाथ सिंह 
 रघुनाथ सिंह
 चुआड़ विद्रोह

 सन्दर्भ 

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड
श्रेणी:बंगाल